O femeie care ar fi murit de Covid, a reapărut după 10 zile. Rudelor li s-a spus că a fost îngropată.
Femeia în vârstă de 85 de ani era infectată cu Covid-19. Din cauza unei erori, familia a fost informată că ea a decedat. Soţul ei a fost surprins când a văzut-o, după 10 zile, că s-a întors la căminul de bătrâni în care stăteau.
O femeie în vârstă de 85 de ani, din Spania, despre care s-a crezut că a murit de Covid-19, s-a întors la căminul de bătrâni în care stătea după 10 zile, relatează Reuters. Rudele ei au crezut că a fost îngropată.După o confuzie între nume, familia lui Rogelia Blanco a fost informată că femeia a murit pe 13 ianuarie, iar a doua zi a fost înmormântată. Din cauza restricţiilor, familia ei nu a putut participa la înmormântare. Femeia s-a întors la căminul de bătrâni din Xove, un oraş din nordul Spaniei, spre surprinderea soţului ei."Nu mi-a venit să cred. Am plâns după decesul soţiei mele", ar fi spus bărbatul.Fundaţia San Rosendo, care se ocupă de căminul de bătrâni, a spus că eroare s-a produs atunci când Blanco şi alţi rezidenţi care au fost testaţi pozitiv au fost transferaţi la un alt azil pentru tratament specializat. Fundaţia şi-a experimat regretul pentru "nefericitul eveniment".